10 λεπτά κήρυγμα

***10 (Δέκα) λεπτά κήρυγμα*** είναι ο τίτλος μιας ελληνικής οικογενειακής κωμικής τηλεοπτικής σειράς που προβλήθηκε από τους τηλεοπτικούς δέκτες του Mega τις σεζόν 2000-2004. Το σενάριο υπέγραψε η Ντίνα Παντελέων, ενώ τη σκηνοθεσία ανέλαβε ο Κώστας Λυχναράς και η Σίσσυ Σμυριλίου. Κύριο θέμα της σειράς είναι η ζωή ενός εφήβου μαθητή, του Λεωνίδα, και του οικογενειακού και στενού του περίγυρου. Τον ρόλο του Λεωνίδα ερμήνευσε ο Δημήτρης Κουρούμπαλης, κάνοντας το τηλεοπτικό του ντεμπούτο, ενώ το πρωταγωνιστικό καστ πλαισίωναν η Κάρμεν Ρουγγέρη, η Αριέττα Μουτούση, ο Σάκης Μπουλάς, η Ασπασία Τζιτζικάκη, η Γαλήνη Τσεβά, ο Χάρης Βορκάς και η Χριστίνα Σεΐχ. Η σειρά απέκτησε φανατικό κοινό σκαρφαλώντας στις πρώτες θέσεις τηλεθέασης κάθε εβδομάδα, με αποτέλεσμα να διαρκέσει τρεισήμισι κύκλους, και έκτοτε προβάλλεται ετησίως σε επανάληψη από τον σταθμό.

## Επισκόπηση σειράς

## Πλοκή
Η σειρά διαδραματίζεται γύρω από τη ζωή του εφήβου Λεωνίδα, ο οποίος είναι μαθητής Λυκείου και ένα ατίθασο μοναχοπαίδι χωρισμένων γονιών. Μια προοδευτική μαμά που γκρινιάζει. Ένας χωρισμένος μπαμπάς που νουθετεί. Μια μοντέρνα γιαγιά που συμβιβάζει. Και η φίλη της μαμάς που θεωρητικολογεί. Και στη μέση, ο Λεωνίδας που ακούει προσεκτικά το «δεκάλεπτο κήρυγμα» των μεγάλων... Μόνο και μόνο για να κάνει μετά το ακριβώς αντίθετο! Από κοντά σιγοντάρουν ο κολλητός του, ο Τέλης, και η φίλη του, η Μαριλένα. Επιτέλους, μια οικογενειακή κωμωδία φέρνει τους δεκαεξάρηδες στην εξουσία!

Η παρέα των εφήβων, ιδίως ο Λεωνίδας, αντιπροσωπεύει το στερεότυπο του μαθητή που προσπαθεί να αποφύγει την οργή των γονιών του σε περίπτωση κακών βαθμών ή ακούει βαριεστημένος το «κήρυγμα» για την ανάγκη να προσπαθήσει περισσότερο και να διαβάζει για να πάρει καλούς βαθμούς.

## Διανομή

### Πρωταγωνιστές

### Guest stars

* Ντίνος Αυγουστίδης
* Άβα Γαλανοπούλου
* Μανώλης Γιούργος
* Τζόυς Ευείδη
* Ηλίας Ζερβός
* Γιάννης Ζουγανέλης
* Ελένη Καστάνη
* Μαρία Κατσανδρή
* Παύλος Κοντογιαννίδης
* Αργύρης Κοντόλαιμος
* Πηνελόπη Πιτσούλη
* Χρύσα Σπηλιώτη
* Χάρης Σώζος

## Επεισόδια

### Α' Κύκλος (2000-01)

* Προβαλλόταν κάθε Πέμπτη στις 21:00 (επεισόδια 1-14) και κάθε Παρασκευή στις 21:00 (επεισόδια 15-34).
* Δεν προβλήθηκε επεισόδιο στις 23/11/2000 λόγω μετάδοσης ποδοσφαιρικού αγώνα.

### Β' Κύκλος (2001-02)

* Προβαλλόταν κάθε Παρασκευή στις 21:00.

### Γ' Κύκλος (2002-03)

* Προβαλλόταν κάθε Παρασκευή στις 21:00, με εξαίρεση τα επεισόδια 86-90 που προβλήθηκαν Πέμπτη στις 21:00.

### Δ' Κύκλος (2003-04)

* Προβαλλόταν κάθε Παρασκευή στις 21:00 (επεισόδια 98-102) και κάθε Πέμπτη στις 21:00 (επεισόδια 103-111).

## Συντελεστές
* **Σκηνοθεσία:** Κώστας Λυχναράς, Σίσσυ Σμυριλίου
* **Σενάριο:** Ντίνα Παντελέων
* **Διεύθυνση εκτέλεσης παραγωγής:** Θοδωρής Κοντός
* **Διεύθυνση φωτογραφίας:** Πέτρος Φράγκος
* **Σκηνογραφία:** Ευγενία Μηνακούλη
* **Styling:** Μανώλης Γαλετάκης
* **Μουσική επιμέλεια:** *Ο Θείος*
* **Ηχοληψία:** Γιώργος Ορφανός
* **Μοντάζ:** Κώστας Μοσχοβίτης

## Σχετικά

* Στο 16ο επεισόδιο έλαβαν μέρος τα μέλη του διάσημου φινλανδικού συγκροτήματος, Bomfunk MC.
* Στις επαναλήψεις της σειράς δεν περιλαμβάνονται τα επεισόδια 22/23/24, τα οποία έθιγαν τη πορνεία και τις ναρκωτικές ουσίες. Μάλιστα, το ΕΣΡ επέβαλε πρόστιμο στον σταθμό μετά τη πρώτη προβολή τους την άνοιξη του 2001, παρόλο που σκοπός τους ήταν η ευαισθητοποίηση και η πρόληψη απέναντι σ' αυτά.

## Παραπομπές


## Εξωτερικοί σύνδεσμοι
*

Κατηγορία:Τηλεοπτικές σειρές Mega
Κατηγορία:Ελληνικές κωμικές τηλεοπτικές σειρές